CELEX: 62010TN0395
Language: et
Date: 2010-09-14 00:00:00
Title: Kohtuasi T-395/10: 14. septembril 2010 esitatud hagi — Stichting Corporate Europe Observatory versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/50
            
         14. septembril 2010 esitatud hagi — Stichting Corporate Europe Observatory versus komisjon
   (Kohtuasi T-395/10)
   ()
   2010/C 301/80
   Kohtumenetluse keel: inglise
   
      Pooled
   
   
      Hageja: Stichting Corporate Europe Observatory (Amsterdam, Madalmaad) (esindajad: Solicitor S. Crosby ja advokaat S. Santoro)
   
      Kostja: Euroopa Komisjon
   
      Hageja nõuded
   
   
               —
            
            
               tühistada hageja kordustaotluse vaikimisi rahuldamata jätmine;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Oma hagis palub hageja tühistada komisjoni vaikimisi otsus, millega jäeti rahuldamata hageja taotlus määruse nr 1049/2001 (1) alusel, juurdepääsuks teatavatele dokumentidele seoses EL-I ja India vaheliste kaubandusläbirääkimistega.
   Oma hagi toetuseks esitab hageja kolm väidet.
   Esiteks väidab ta, et komisjon rikkus määrust nr 1049/2001, jättes kordustaotlusele ettenähtud tähtajaks vastamata.
   Teiseks väidab hageja, et komisjon rikkus määrust nr 1049/2001 ja EÜ asutamislepingut, jättes kordustaotluse konstruktiivselt rahuldamata, põhjendamata või selgitamata asutamislepingus ja Euroopa Kohtus nõutavaid standardeid.
   Kolmandaks väidab ta, et jättes kordustaotlusele vastamata, rikkus komisjon põhilist menetlusreeglit ja/või rikkus õigusnormi.
   
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001 L 145, lk 43; ELT eriväljaanne 01/03, lk 331).